Ауыл сик һыҙығы менән ике өлөшкә бүленгән. Бер яғында христиан мариҙар, икенсе яҡта — мәжүси мариҙар йәшәгән. Халыҡ ҙур булмаған шәхси участкаларға эйә булған. Ер биләмәләре ир-ат башы һанына ярашлы итеп яҙылған. Ауыл ер хужалары ҡулында түгел, унда староста, ауыл писаре булған. Халыҡ һалым түләгән, түләй алмағандарҙан бурыс өсөн мөлкәтен көс менән тартып алғандар. Күләгәшкә йыш ҡына Пьяный Борҙан сауҙагәрҙәр килгән һәм мариҙарҙан арзан хаҡҡа тире, икмәк, малсылыҡ продукттарын алғандар.